ISRAEL-RAPORTTI EUROOPAN PARLAMENTISTA
Antisemitismin nousu Euroopassa
Hei ja tervetuloa ohjelman pariin.
Olemme jälleen Euroopan unionin sydämessä, Euroopan parlamentissa.
Tänään puhumme Kööpenhaminan kammottavasta terrori-iskusta -
ja 21 egyptiläiskristityn mestauksesta Libyassa.
Pohdimme, miten Euroopan pitäisi vastata ISISin aiheuttamaan uhkaan.
Mukana keskustelemassa on ECI:n perustaja ja johtaja Tomas Sandell -
ja ohjelman suunnittelija minun lisäkseni. Tervetuloa!
Mukana on myös Charlotte Gutman, -
Juutalaisyhteisöjen yhteistyökomi- tean PR-asiantuntija ja varajohtaja.
Olette myös ORTin varapuheenjohtaja Belgiassa.
Mukana on myös Alex Benjamin.
Hän johtaa uutta järjestöä, jonka nimi on European Israel Public Affairs.
Aloitetaan teistä, Tomas. Ette ollut mukana viimeksi.
Maailmassa on tapahtunut hyvin paljon parin viime kuun aikana.
Kerro, millaisissa diplomaattisissa ja poliittisissa aloitteissa -
ECI on ollut mukana?
Kiitos, Simon. On hyvä olla taas ohjelmassa ja ystävien seurassa.
Mainitsen kaksi tapahtumaa alkuvuoden ajalta.
Tapasin Charlotten viimeksi Prahassa presidentinlinnassa.
Vietimme siellä Auschwitzin vapauttamisen 70-vuotisjuhlaa.
ECI meni Krakovaan tiistaina 27.1.
Illalla oli vaikuttava muistokonsertti Krakovan Temppeli-synagogassa.
Amerikan juutalaiskomitean pää- johtaja David Harris puhui juhlassa.
Samoin Tim Uppal, Kanadan hallituksen uusi ministeri, -
sekä Krakovan juutalaisyhteisön johtaja.
Musiikkiesityksistä vastasi ranskalaisyhtye KolorBach.
Se yhdistelee kiehtovasti klezmer-musiikkia ja Bachin teoksia.
Kuvitelkaa olevanne paikassa, joka oli ennen vireä juutalaisyhteisö.
Aikanaan Krakovan asukkaista kolmannes oli juutalaisia.
Auschwitziin on vain tunnin ajomatka.
Vietimme siis Auschwitzin vapautuksen 70-vuotisjuhlaa.
Se oli hyvin ainutlaatuista ja liikuttavaa.
Pian sen jälkeen menimme Yhdysvaltoihin ja YK:hon.
Suunnittelimme tapahtumaa, lounasta, -
jolla kunnioitettaisiin juutalaista pääsiäistä ensikertaa YK:ssa.
Haluamme sillä jälleen kerran muistuttaa YK-jäsenmaita siitä, -
että juutalaiset ovat antaneet valtavan panostuksen YK:n perustamisen -
ja koko ihmiskunnan hyväksi.
Pysähdymme miettimään pääsiäisen sanomaa orjuudesta vapautumisesta.
Teemme asiassa yhteistyötä eritoten afrikkalaisten jäsenmaiden kanssa.
Lisään myös, että vierailin Coloradossa ja Teksasissa.
Tapasin kristittyjä johtajia, -
jotka ymmärtävät, että nyt on aika seistä lujana juutalaisten rinnalla.
Se on uusi aloite, joka sai alkunsa Coloradossa.
Sen tarkoitus on tavoittaa nuoria kristittyjä johtajia, -
jotta he ymmärtäisivät Israel-sanoman.
Alkuvuosi on ollut vilkas ja hektinen.
Kiitos päivityksestä.
Alex, kiva, että olette taas ohjelmassa.
Olitte ohjelmassa, joka taltioitiin joulukuussa.
Ikävä kyllä maailma näyttää muuttuneen siitä täysin.
Voisitteko kertoa uudesta järjestöstänne, -
Euroopan ja Israelin julkisasiain keskuksesta, EIPACista.
Kiitos, että sain tulla.
EIPACin työn painopisteitä ovat konflikteihin liittyvät asiat -
sekä Euroopan instituutioiden ja Israelin suhteet -
etenkin konfliktikysymyksissä.
Sen lisäksi haluamme laajentaa toimintasädettämme.
Ikävä kyllä etenkin EU- parlamentaarikkojen keskuudessa -
Israel nähdään vain konfliktin osapuolena. Haluamme osoittaa, -
että Israel on paljon muutakin. Pidämme esillä huipputeknologiaa, -
lääketiedettä, farmasiaa ja monia muita asioita, joita Israel tuottaa.
Parlamentaarikoista valtaosa ei tiedä niistä.
Yritämme saavuttaa niin suuren yleisön kuin suinkin muilla kuin -
konfliktiin liittyvillä asioilla. Toki käsittelemme myös konfliktia, -
mutta sen rinnalla on tärkeää osoittaa parlamentaarikoille ja komissiolle, -
että Israelissa kyse on muustakin kuin konfliktista.
Kiitos myös siitä, että olette auttanut ohjelman toteuttamisessa -
ja yhteyksissä vieraisiin.
On ilo työskennellä teidän ja järjes- tönne kanssa. Kiitos Daphnelle myös.
Charlotte, kiitos, että tulitte ohjelmaan. Olette lempivieraitani.
Tuotte ohjelmaan eloa.
Voisitteko kertoa tuoreita tietoja työstänne täällä Brysselissä -
juutalaisyhteisön, Israelin suur- lähetystön ja kristityn yhteisön kanssa.
Kiitos siitä, että kutsuitte minut.
On ilo olla ohjelmassa.
Missä sitten olen ollut mukana?
Olen lähentynyt kristittyjä Israel-ystäviä -
jo ennen näitä nykyisiä maailman tapahtumia.
Kuuluun Alliance-nimiseen komiteaan.
Edustan siinä ORTia juutalaisena osallistujana.
ORT on kansalaisjärjestö, -
joka työskentelee kasvatuksen ja ammattikoulutuksen saralla.
Painopistealueitamme ovat teknologia ja tiede -
keskiasteen oppilaitoksissa.
ORT on maailmanlaajuinen kansainvälinen kouluverkosto.
Se on poliittisesti ja uskonnollisesti riippumaton.
Uskon, että ORTilla on tärkeä tehtävä, -
kun etsitään tapoja kehittää monikulttuurista yhteiseloa kouluissa.
Tässä ryhmässä pidän...
Järjestämme esimerkiksi Alliance- järjestössä kahdesti vuodessa -
Festival for Peace for Israel (Rauhan- juhla Israelille) -kulttuuritapahtuman.
Sitä on järjestetty jo muutamana vuonna Antwerpenissä ja Brysselissä.
Pidämme European Coalition for Israel -järjestöä -
sateenvarjojärjestönämme. Pidämme sitä esimerkkinä.
Haluamme kehittää toimintaamme poliittisella tasolla.
Kiitos selvityksestä.
Puhumme aluksi kammottavasta terrori-iskusta, -
joka tapahtui Kööpenhaminassa 14. ja 15. helmikuuta.
Tomas, olitte Dan Uzanin hautajaisissa.
Uzan oli ekonomisti, joka toimi vapaaehtoisena vartijana.
Hän esti joukkomurhan synagogassa, jossa vietettiin bar mitsvaa.
Voisitteko kuvailla, mikä oli tunnelma tapahtumassa -
ja millaiset ovat Tanskan juutalaisten tunnelmat terrori-iskun jälkeen?
Sanon aluksi hieman humoristisesti, -
että keskustelin vaimoni kanssa, minne menisimme perhelomalle.
Vaimo sanoi: "Ei mennä Pariisiin eikä Lontooseen. Siellä on ongelmia."
Hän muisti Pariisin terrori-iskut. Hän ehdotti Kööpenhaminaa.
Meille Kööpenhamina edustaa turvasatamaa.
Se on pohjoismaalainen ja kaukana maailman konflikteista.
Se, mitä tapahtui, oli täysin päinvastaista. Tapahtui terrori-isku.
Se todistaa, että terrorismi on tulossa lähemmäs kotejamme.
Maailmassa ei ole enää turvasatamia.
Se, että osallistuin hautajaisiin, oli puhtaiden sattumien summaa.
En suunnitellut sitä, mutta se oli hyvin liikuttava ja ainutlaatuinen hetki.
Oli etuoikeus olla mukana juutalaisyhteisön kanssa.
En usko, että Kööpenhaminassa on ikinä ollut niin tiukkoja turvatoimia.
Järjestäjät eivät tienneet, mikä olisi reaktio hautajaisiin.
Olin pelkästään mukana.
En pitänyt puhetta.
Osoitin solidaarisuutta ihmisille, jotka olivat kärsineet hyvin paljon.
Aistin heiltä kysymystä: "Onko meille tulevaisuutta Tanskassa -
tämän jälkeen? Voimmeko kokea olomme turvatuksi?"
Se oli minusta erityistä.
Alex, seuraava kysymys tulee teille.
Vaikutti, että Kööpenhaminan terrori-isku -
jäljitteli Pariisin terrori-iskua.
Voisitteko selventää, miltä Euroopan juutalaisista tuntuu?
Terrori-iskut juutalaisyhteisöjä vastaan ovat lisääntyneet.
Myös antisemitismi on lisääntymässä Euroopassa.
Elämme ehdottomasti huolestuttavia aikoja.
Aloitan sanomalla, että vaikka ajat ovat huolestuttavat, -
eurooppalaisten ja paikallisten brys- seliläisten juutalaisten enemmistö...
Netanjahu ja muut johtajat kutsuivat: "Muuttakaa takaisin Israeliin.
Eurooppa ei ole enää turvallinen."
Tuntemistani juutalaisyhteisöistä valtaosa on torjunut kutsun.
He kokevat, että heillä on yhtäläinen oikeus asua Euroopassa.
Tämän sanottuani ei ole epäilystäkään, -
ettemmekö pelkää juutalaisyhteisön kokevan olevansa saarrettu.
Annan esimerkin. Viime sapattina olin synagogassa.
Tavallisen vartijan lisäksi...
Ja on surullista, että synagogassa ylipäätään tarvitaan vartijaa.
Lisäksi ulkopuolella vartioi kaksi aseistettua poliisivirkailijaa -
sekä sotilaita.
Tällainen on tilanne nyt.
Eräs asia hätkähdytti minua. Kun palasin synagogasta kotiin, -
kävelin vaimoni kanssa toria kohti moskeijan ohi.
Moskeijasta juoksi lapsia iloisena ja hymyillen.
Perheitä oli moskeijan edessä kadulla jutustelemassa. Sanoin itsekseni: -
"Jokin on perusteellisesti pielessä." Hamletin sanoin: -
"On jotain mätää Tanskanmaalla", -
kun juutalainen ei voi kokea olevansa vapaa harjoittamaan uskontoaan -
tai pelkää harjoittaa uskontoaan. Valtaosa kokee niin.
Toivomme, että se on jotakin ohimenevää, joka menee pois pian.
Samalla historia kertoo, että...
asiat voivat mennä vielä huonompaan suuntaan. Toivottavasti olen väärässä.
Charlotte, ehkä koette samoin.
Millaiset ovat juutalaisyhteisön tunnelmat Brysselissä?
Pariisissa ja Kööpenhaminassa on tehty terrori-iskuja.
Brysseliin oli suunnitteilla isku, mutta se onneksi estettiin.
Millaisena Brysselin ja Belgian juutalaisyhteisö kokee tilanteen?
Mikä on Euroopan juutalaisten tulevaisuus?
Olemme erittäin huolissamme, vähintäänkin.
Kannamme suurta huolta tulevaisuudesta.
Voin lisätä, että monet ihmiset pelkäävät.
He pelkäävät käydä synagogassa sapattina -
ja osallistua tapahtumiin juutalaiskeskuksessa.
Pelkäämme osoittaa ulkonaisesti olevamme juutalaisia.
Israelilainen toimittaja käveli kipa päässään Pariisissa.
Hän teki kokeilun muutama päivä sitten.
Hän tuli siihen lopputulokseen, -
että on vaarallista kulkea Pariisin kaduilla pitäen esillä juutalaisuutta.
Häntä herjattiin, häntä kohti syljettiin ja muuta.
Emme enää voi osoittaa olevamme juutalaisia.
Ihmiset eivät enää kanna Daavidin tähteä kaulassaan.
Ulkoisia merkkejä vältetään, ettei herätettäisi huomiota.
Tämä on siis tilanne tänä päivänä.
Kannattaa vierailla osoitteessa www.antisemitisme.be.
Se seuraa antisemitistisiä tekoja ja raportteja niistä.
Se osoittaa, että antisemitististen tekojen määrä on lisääntymässä.
Antisemitistiset teot pitävät sisällään herjauksia, tekoja ja vihamielisyyttä.
Se liittyy tiiviisti Lähi-idän poliittiseen tilanteeseen.
Se näkyy tilastoissa. Kun tilanne kiristyy Israelissa -
ja Israelin ja palestiinalaisten konfliktissa, -
antisemitististen hyökkäysten määrä kasvaa Belgiassa.
Uskon, että tilanne on sama muualla Euroopassa. Luen lauseen -
Euroopan strategisen tiedustelun ja turvallisuuden keskuksen raportista.
Keskus tunnetaan lyhenteellä ESISC.
"Kööpenhaminan isku osoittaa, yksittäisen jihadistin tehokkuuden -
sekä ISISin ja al-Qaidan käynnistämän propagandan tehon."
Tämä on poliittinen todellisuus ja tausta.
Tiedämme, että mitä tahansa voi tapahtua missä tahansa.
Emme tiedä, milloin, miten ja missä.
Olemme kuitenkin tietoisia siitä, että vaara on olemassa.
Tomas, ohjelmasarjan ensimmäiset jaksot tulivat toukokuussa 2012.
Olemme siitä asti jatkuvasti varoittaneet antisemitismin kasvusta.
Uhkakuvat näyttävät ikävä kyllä toteutuneen.
Kuten Alex mainitsi, pääministeri Netanjahu on suututtanut joitakuita, -
etenkin Ranskan presidentti Hollanden, -
kutsumalla Euroopan juutalaisia kotiin Israeliin. Oletteko samaa mieltä?
On tärkeää tehdä eräs erotus. Olen perheen ulkopuolella.
Olen perhetuttu, mutta nämä ovat perheen sisäisiä asioita, -
joista maailman juutalaisten täytyy keskustella keskenään.
Olen sataprosenttisesti samaa mieltä Alexin kanssa.
Euroopan juutalaisten ei pitäisi ikinä joutua kokemaan, -
etteivät he ole tervetulleita tai turvassa Euroopassa.
Se, mihin johtopäätöksiin juutalainen tulee Euroopassa, -
on tietysti aina yksilöllinen valinta.
Meidän on sanottava selvästi Euroo- pan parlamentissa ja Euroopassa -
juutalaisille ystävillemme, ettei Eu- rooppa olisi samanlainen ilman heitä.
EU-johtajien kunniaksi on sanottava, -
että Mogherini, Timmermans ja muut ovat lausuneet: -
"Jos juutalaiset eivät enää tunne olevansa turvassa Euroopassa, -
Eurooppa on menettänyt arvojaan ja periaatteitaan."
Mainitsitte, että olemme aina puhuneet antisemitismin noususta.
Kirjoitin tämän Facebookiin tänään.
Palasin Brysseliin oltuani muualla 1,5 kuukautta.
Kirjoitin, että ensimmäistä kertaa Euroopan parlamentin historiassa -
Euroopan parlamentin rakennuksen sisäänkäynnin edessä -
on aseistettuja sotilaita. Minusta se osoittaa, -
miltä Eurooppa näyttää Pariisin ja Kööpenhaminan iskujen jälkeen.
Meillä voi olla omat käsityksemme siitä, -
onko se ohimenevää -
ja onko tilanne palautunut ennalleen ensi kertaan mennessä.
Minusta kuitenkin tuntuu, että tämä on Euroopassa uusi todellisuus, -
jonka kanssa on ikävä kyllä tultava toimeen vielä pitkään.
Alex, yli puoluerajojen toimiva parlamenttiryhmä -
julkaisi Britanniassa kattavan raportin antisemitismistä.
Siinä tarkasteltiin antisemitistisiä tapauksia heinä―marraskuussa 2014.
Raportti osoitti, että antisemitismi on lisääntynyt jyrkästi Britanniassa.
Community Service Trust arvioi vuosiraportissaan, -
että antisemitismi nousi Britanniassa vuonna 2014 ennätystasolle.
Miten tärkeää EU:n ja jäsenmaiden hallintojen on ryhtyä toimiin -
antisemitismin uutta nousua vastaan, -
ennen kuin se uhkaa vapautta ja demokratiaa Euroopassa?
Se on elintärkeää.
Työskentelen Arne Gericken kanssa. Hän on ollut täälläkin vieraana.
Hän työskentelee meille tällä hetkellä.
Hän on laatimassa parlamentin kysymystä -
erään ryhmän kanssa, joka on yhteistyökumppaneitani Israelissa.
Olisi hyvin tärkeää asettaa EU-komis- sioon tai -parlamenttiin lähettiläs, -
jonka tehtävänä olisi taistella antisemitismiä vastaan, -
kiertää Euroopassa selvittämässä asenteita -
ja tarvittaessa puhua asioiden oikeilla nimillä: "Tämä on ongelman juuri", -
mitä tulee antisemitismiin.
Näen, että antisemitismi, ääri-islamin nousu -
ja Euroopan muuttuva väestörakenne liittyvät toisiinsa erottamattomasti.
Jos voin käyttää karkeaa vertausta, -
on kuin puutarhan perukoilla olisi herhiläispesä.
Aseistetut joukot parlamenttiraken- nuksen ulkopuolella ovat sen oire.
Pelätään menemistä puutarhan perukoille hoitamaan tilanne.
Tiedämme, mitä siellä on. Se pelottaa.
Se pelottaa eurooppalaisista valtaosaa.
Joko kohtaamme ja hoitelemme sen ja puhumme siitä suoraan -
tai jätämme tilaisuuden käyttämättä.
On tärkeää sanoa suoraan, mitkä ovat antisemitismin juuret Euroopassa.
En usko, että se on yhtäkkiä noussut huippuunsa -
kuin painekattila, joka kuohahtaa äkisti.
Uskon, että taustalla on Euroopan muuttuva väestörakenne.
Osaksi se ja osaksi radikaalin islamin nousu -
ruokkivat antisemitististä narratiivia.
Jos Euroopan maat sekä Euroopan parlamentti ja komissio -
eivät ryhdy toimiin, millaisia uhkakuvia nousee Euroopan yhteiskunnalle?
Pelkään eniten sitä, että elleivät ne ryhdy toimiin, -
tulemme näkemään lisää juutalaisia hautajaisia.
Asia täytyy panna kuntoon. Se täytyy kohdata päättäväisesti.
Mitä he sitten voivat tehdä? Aloittaa keskustelu ja alkaa puhua ongelmista.
Miksi yhtäkkiä? Miksi antisemitismi on nousussa?
Se ei voi johtua vain Israelin toimista -
eikä siitä helposta argumentista, että se johtuu Operaatio Suojakalliosta.
Sen takana on jotakin perustavanlaatuisempaa.
Se ei ole mukavaa työtä, mutta joskus on nostettava mattoa -
ja kurkata kamaliin asioihin sen alla.
Charlotte, olette PR- ja media-asiantuntija.
Miten paljon eurooppalaismediaa voi syyttää antisemitismin noususta?
Vaikuttaako median uutisointi Israelin ja palestiinalaisten konfliktista -
lumipalloilmiön tavoin antisemitismin kasvuun -
ja terrorismiin juutalaisia ja israeli- laisia kohteita kohti Euroopassa?
Ilman muuta. Niillä on vahva yhteys.
Ei ole muuta selitystä nykyisille tapahtumille.
Jihadistien ohjelma on hyvin selvä.
He eivät pidä juutalaisista eivätkä Israelista.
Israelilaisia pidetään juutalaisina, -
vaikka kansalaisista 20 prosenttia on muslimeja.
Se unohdetaan yleisesti julkisessa mielipiteessä, -
koska ihmiset eivät tunne Israelia.
On olemassa muitakin, positiivisia näkökulmia, joita täytyy edistää, -
koska Israeliin liittyy yhä niin paljon tietämättömyyttä.
Uskon, että medialla on iso vastuu asiassa.
Olemme Belgian Juutalaisyhteisöjen yhteistyökomiteassa CCOJB:ssä -
laatimassa raporttia, joka käsittelee tätä aihetta.
Se on analyyttinen raportti, jonka kirjoitti eräs historian professori -
Brysselin vapaasta yliopistosta CCOJB:n pyynnöstä.
Siinä analysoidaan Gazan sodan uutisointia.
Gazan sota käytiin viime vuonna, kesällä 2014.
Raportissa analysoidaan, miten lehdet sekä kansallinen TV ja radio -
käsittelivät tietoa sodasta. Se oli sota, ei konflikti.
Se tullaan julkaisemaan. Pidän sitä hyvänä työkaluna, -
jota me tulemme käyttämään hyvin paljon.
Kehotan tutustumaan raporttiin.
Linkki siihen lisätään järjestömme kotisivuille osoitteessa www.ccojb.be.
Se tulee olemaan oiva työkalu, -
jonka avulla voi selittää asioita medialle -
ja tuoda esiin, millainen vastuu medialla on konfliktissa.
Siitä on uutisoitu tällä tavalla jo vuosien ajan.
Olen taistellut sitä vastaan jo 20 vuoden ajan.
Jo 20 vuoden ajan Lähi-idän taistelun osapuolet -
esitetään mediassa hyvin mustavalkoisesti.
Toisella puolella ovat hyvät, toisella pahat. Se ei ole niin yksinkertaista.
Sitä ei voi esittää niin kärjistetysti.
Tilanne on paljon monimutkaisempi, ja siinä on paljon enemmän vivahteita.
Media joskus unohtaa ne.
Olemme nykyään hyvin dramaattisessa tilanteessa, -
koska olemme antaneet sen jatkua 20 vuoden ajan.
Mainitsitte antisemitismin syyt.
En tiedä, tiedättekö, mutta eilen illalla Pariisissa oli iso skandaali.
CRIF järjesti vuosittaiset päivälliset.
Muslimiliitto boikotoi päivällisiä.
Miksi? Koska CRIFin puheenjohtaja sanoi vain...
Voitteko selittää, mikä on CRIF? - Ranskan juutalaisyhteisö.
CRIF edustaa juutalaisyhteisöä Ranskassa.
Päivällisille osallistuu 1 500 kutsuvierasta, politiikan kerma.
Sarkozy oli siellä. - Kaikki poliitikot.
Se on välttämätön tapahtuma mielipidejohtajille Ranskassa.
Miksi muslimiliitto boikotoi eilisiltaisia päivällisiä?
Ja he ovat osallistuneet vuosikausia.
Koska CRIFin puheenjohtaja Cukierman sanoi, -
että terrori-iskuista valtaosa on nuorten muslimien tekemiä.
Muslimit loukkaantuivat.
Se on tilastollisesti totta. Kaikki muslimit eivät ole mukana, -
eikä Cukierman sitä tarkoittanutkaan.
Mutta muslimit reagoivat pitäen sitä tekosyynä. Minusta se on outoa.
Hyvin outoa. Haluan mainita lauseen prof. Alan Dershowitzin puheesta.
Hän oli Prahassa yhdessä keskustelupaneelissa.
Muistan Euroopan juutalaiskongressin järjestämältä foorumilta vain tämän.
"Mikä on suvaitsemattomuuden raja?"
Anteeksi. "Mikä on suvaitsevaisuuden raja?
Pitäisikö suvaitsevaisuuden hyväksyä suvaitsemattomuus?"
Se on kysymys, josta pitää keskustella.
Suomennos: Marianne Tenetz